Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1137

2. évfolyam „A” tagozat Fejlesztési feladatok Zenei ismeretek fejlesztése – Az enharmónia fogalmának tisztázása. – A transzponálás fogalma. – A háromféle moll ismerete, különbségeik megértése és játéka. – A metrumismeret bõvítése: 3/8, 6/8 és alla breve, váltakozó ütem. – Tizenhatod érték és triola. – A formai–szerkezeti alapfogalmak tisztázása. – A zenei alapfogalmak bõvítése (tempójelzés, dinamika, zenei kifejezések). – Zenehallgatás. Hangszerkezelés fejlesztése – A helyes tartás, légzés, befúvás, hangindítás tökéletesítése. – Tiszta, stabil intonációra törekvés az egy– és kétvonalas regiszterben. – Önálló hangolás gyakorlása. – A szaxofon klasszikus hangterjedelmének (kis b–f#3–ig) ismerete a kromatikus hangokat is beleértve. – Staccato, legato, tenuto játékmód fejlesztése. – Dinamikailag árnyalt elõadásmódra törekvés. – A levegõbeosztás gyakorlása, tudatosítása. – Dúr és moll skálák 3#, 3b–ig terc–skálával, hármashangzat futammal és bontással. – A helyes gyakorlási módszer kialakítása. Improvizációs készség fejlesztése – Folytassuk az egyszerû, szabad improvizációt, a kérdezz–felelek séma gyakorlását, még mindig kíséret nélkül, de lehetõleg tempóban. – Bõvítsük a hangterjedelmet az improvizáció során használt hangok esetében is. Próbáljunk korlátokat szabni az improvizációban – egy adott skála vagy skálatöredék, egy hármashangzat, megadott ritmusok. – Hallásfejlesztõ gyakorlatoknál játsszunk elõ hangközöket, kérjük a ritmus pontos visszajátszását. – Próbálkozhatunk egy nagyon egyszerû akkord (hármashangzat, alap négyeshangzat) lejátszásával a zongorán, és a tanuló szabadon, ritmikai kötöttségek nélkül keresse meg a szerinte odaillõ hangokat, majd a tanuló képességeihez mérten, próbáljuk meg a tempóban kísérést és játékot. Ajánlott tananyag Perényi: Szaxofon–ABC vol.1 Perényi: 222 etûd szaxofonra Michel Mériot : 25 Études Faciles Progressives et Variées Guy Lacour: 56 études récréatives pour saxophone Door Peter Wastall: Learn As You Play Saxofon Saxophone Music 80 Graded Studies for Saxophone – Book One Michiel Oldenkapm, Jaap Kastelein: Look, Listen & Learn vol. 1 Eb hangolás Bb hangolás Michiel Oldenkapm, Jaap Kastelein: Eb hangolás Bb hangolás Solymos–Bodnár: Elõadási darabok altszaxofonra és zongorára II. Solymosi–Bodnár: Elõadási darabok altszaxofonra és zongorára III. Solostücke für den Unterricht First Repertoire Pieces for Alto Saxophone Követelmény Helyes tartás, levegõvétel, légzés, befúvás és hangindítás. Viszonylag stabil hang, tiszta intonáció legalább c1–c3–ig. Dúr és moll skálák ismerete 2#, 2b–ig. Zenei alapfogalmak ismerete a szintnek megfelelõen. A tanuló legyen képes – a hangszert piano, mezzoforte és forte dinamikával megszólaltatni; – a staccato, tenuto, marcato, legato játék bemutatására; – egy közepes tempójú frázis egy levegõvel való eljátszására; – egy legalább négysoros etûd vagy darab memorizálására; – 2–2 ütemes kérdés–felelet játékban „választ adni, kérdezni"; – nagyon egyszerû (hang vagy ritmus) megkötéseket betartva önálló zenei mondatot elõadni. Év végi vizsga ajánlott anyaga – Egy szabadon választott hangsor kotta nélkül – Egy gyakorlat – Egy elõadási darab kotta nélkül (ennek karaktere lehetõleg különbözzön az etûdétõl).

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes